Diamars 6 October 2020 Email: IsiaOnline@gobierno.aw Tel: 528-4900 


























NOTICIA DI GOBIERNO 


GOBIERNO DI. 










—T 
INLINE 


Md / 






PROME MINISTER DI ARUBA 


EVELYN WEVER-CROES 








ESE 
Diadomingo anochi Premier Evelyn Wever-Croes a hiba un 
discurso nacional a traves di canalnan di television, radio y 
medionan social cu ta duna perspectiva y speransa. Awor den 
e prome dianan di un luna nobo, cu hopi expectativa, Premier 
Wever-Croes a para keto na e desaroyo den e ultimo luna, y a 
duna un perspectiva pa e lunanan nos dilanti. Segun Premier 
den bida semper nos mester tin perspectiva. 


COVID: 
Pa loke ta trata e crisis di Covid-19, desde luna pasa pa awor 
nos por mira un desaroyo positivo ta manifestando. Den 
september nos a mira un piek di 1630 caso activo, y dia 31 di 
september tabata tin 677 caso. Awe nos tin 517 caso activo. 
Premier a pidi comunidad sosten pa sigui baha e cantidad 
di caso activo. Aruba a logra e reduccion substancial aki di 
casonan activo principalmente pasobra a introduci medida 
mas estricto, y a aumenta control. Entre e medidanan mas 
estricto ta por ehempel cu e orario di toque de queda a bira mas 
trempan, 10.00 pm. Tambe a haci uzo di tapaboca obligatorio 
den tur establecimento y oficina. No tabata facil pa ehecuta e 
medidanan, hasta tabata tin protesta, pero awor por mira cu e 
medidanan ta necesario den interes general di nos pais, y cu ta 
dunando resultado positivo, y p'esev awor por considera cual 

medida por cuminsa flexibilisa. Tambe Crisisteam a intensiva 
control di cuarentena y isolacion. Tur hende ta wordo controla, 
y nan ta ricibi asistencia si mester. Y si nan no ta na cas, ta 
haya multanan cuminsando na 1.000 florin. 


DESAROYO ECONOMICO Y Fil L 
Premier a subraya cu ta hopi importante pa baha e cantidad 
di casonan activo na Aruba, pa asina nos por bay bek na e 
normalidad nobo. Tursimo a cuminsa desaroya y turistanan 
kier bolbe Aruba. Pero e casonan activo halto ta stroba esaki. 
Si baha e casonan activo, por atrae mas turista, y asina por 
crea mas empleo. Tambe tin e desaroyo entorno e refineria, cu 
ta bayendo den direccion positivo, cu tambe ta bay crea cupo 
di empleo. 





Premier Wever-Croes a splica tambe cuta sigui den negosacion 
cu Hulanda pa poryega na financiamento, y cu e negosacionnan 
ta bayendo bon. Mientras tanto Gobiemo a logra financia 170 
mivon localmente a traves di e bononan cu a wordo emiti, y a 
gradici tur esnan cu a cumpra e bononan. Premier a anuncia 
tambe cu Gobierno awor por prolonga FASE, subsidio di salario 
y e asistencia financiero na empresanan mediano y chikito, y 
ta spera cu esaki por trece trankilidad. 


GRADICIMENTO: 

Premier a gradici comunidad cu a demostra disciplina y a 
gradici e ekipo profesional di frontliners, especialmente riba 
tereno di cuido y den mantene orden publico. Tambe Premier a 
gradici esnan cu ta traha den horeca, cu apesar di e riesgonan 
cu nan trabou ta trece cu ne, ta haci lo maximo pa e turista 
sinti'e na cas. Na final di e discurso inspirativo, Premier a pidi 
tur ciudadano pa pone diferencia un banda, pa no recuri na 
negativismo y menasa, pero pa corda cu e pais aki ta di nos 
tur, y ta nos tur hunto mester hiba e pais aki padilanti. “Pasobra 
nos ta stima nos mes, nos ta stima nos famia y principalmente 
pasobra nos ta stima Aruba”. 

Departamento di Salud Publico: 


ENTRANTE DIARANZON MARDUGA, TOQUE 
DE QUEDA TA BOLBE NA E ORARIO DI 120R 
DI MADRUGA PA 50R DI MAINTA 


Considerando e bahada di casonan positivo pa dia y tambe e 
cantidad di casonan activo. Crisis Team di Gobierno a tuma 
e decision pa ahusta e orario di Toque de Queda bek na con 
e tawata 3 siman pasa, esta di 12 or di madruga pa 5 or di 
mainta. Esaki lo drenta na vigor diaranzon 12 or di marduga. 
Pues pa tur hende compronde bon; durante e anochi di 
diamars crusando pa diaranzon mainta. E orario di ciere pa 
establecimentonan tambe ta wordo hala bek na e orario cu e 
tawata ta 3 siman pasa esta 11or di anochi y lo drenta na vigor 
diaranzon anochi. 


Awe nos tawata tin 15 caso positivo nobo, 3 siman pasa nos 
tabata tin 141 caso positivo nobo y e cantidad di caso activo 
tawata riba 1600. Obviamente nos no kier bay bek na e cantidad 
aki, pues awor cu gobierno ta flexibilisa e medida di orario, tur 
hende mester sigui tuma responsabilidad pa cu nan conducta. 
Den e temponan aki di pendemia no por tuma e riesgonan 
sin proteccion. P'esey ta recomendable pa tur hende sigui usa 
tapaboca unda cu bo bay y den tur lugar paden e ta obligatorio, 


asina un ta cuida otro, esey ta e clave den e pandemia aki. 


Gobierno por tuma medida drastico pa controla e plamamento 
di e virus of kita medida pa nos comunidad por haya bek poco 
ambiente di normalidad. Sinembargo locual mester bira normal 
ta nos actitud responsabel den e ambiente unda cu nos ta. 


Nos capacidad na hospital no ta di un pais grandi sino di un 
isla. Si casonan bolbe aumenta e ta aumenta e cantidad di 
camanan ocupa na hospital y den ICU. Esaki ta locual nos tur 
mester tin den mente y evita. 


E clave ta: Menos caso positivo pa dia, menos medida riba 
nos pais pa controla e virus. Mas caso positivo pa dia, mas 
medida negativo pa controla e virus. E ta realmente den nos 
man, hunto nos por control'e, 


Aruba ta conta cu bo. 


CORONAVIRUS 


COVID-19 





TOQUE DE QUEDA 


ARUBA 


ENTRANTE DIARANSON 


CIERE 

MINISTER DI FINANSA, ASUNTONAN ECONOMICO Y CULTURA | 


MINISTER XIOMARA MADURO 
Minister Xiomara Maduro ta informa: 
DEN SEPTEMBER 1 ANIA val HAY 
SOSTEN FIN IANC IERO DEN FORMA DI 
SUBISIDIO DI SALARIO 


Te cu awor a brinda 184.4 miyon na yudansa 


e suma di 44.4 miyon. Na juni a yuda 1634 compania y 22387 
trahador pa e suma di 40.1 miyon. Na juli ta 1470 compania cu 
21335 trahador pa e suma di 35 miyon. Na augustus un total di 
1583 compania a wordo yuda cu pago pa 20912 trahador pa e 
suma di 32.7 miyon. Den september 1573 compania y 20865 
trahador a wordo yuda cu 32.2 miyon florin. Pues te cu awor 
Gobierno a brinda 184.4 miyon florin na yudansa financiero pa 
comercio den forma di Subsidio di Salario. Ta bon pa menciona 
cu Gobierno a paga Subsidio di Salario di lunanan di mei y juni 
for di e fiansa cu ta haya di Hulanda. E otro lunanan e Subsidio 
di Salario ta wordo cubri pa Presupuesto 2020 di Pais Aruba. 









1 E 








73 COMI 








Pa comercio y trahadornan por surpasa e crisis economico 
cu COVID19 ta trece cune, Gobierno di Aruba a bin ta 
ofrece yudansa den forma di Subsidio di Salario. Desde mei 
companianan cu ta bin na remarca pa e yudansa aki ta wordo 
notifica door di SVB y ta haya un plazo di tempo den cual mester 
aplica pa e yudansa aki pa asina por cubri un maximo di 60% 
di e salario di trahador. E meta di e yudansa financiero aki ta 
pa durante e crisis di COVID19 por conserva cupo di trabou na 
beneficio di Aruba su economia. Den luna di september 2020, 


44.4 miyon florin 
un total di 1573 compania a haya Subsidio di Salario pa por + juni 40.1 miyon florin 


cumpli cu e salario di 20865 trahador. E suma concerni ta 32.2 juli 35.0 mivon florin 
mivon florin. augustus 32.7 mivon florin 
32.2 mivon florin 


TE CU AWOR A BRINDA 184.4 MIYON NA YUDANSA DEN 
FORMA DI SUBSIDIO DI SALARIO e 

Na mei tabata e promer biaha cu Gobierno a brinda yudansa RT A eee 
den forma di Subsidio di Salario. Na e momento ey 1661 

compania a haya yudansa pa paga salario di 25714 trahador pa y joe o 

Seyo Nacional di Artesania: 


OPORTUNIDAD PA HACI ENTREGA DI BO 
OBRA ARTESANAL 


Departamento di Cultura Aruba conhuntamente cu e Comision 
di Seyo Nacional di Artesania Aruba ta extende na tur artesano 
un invitacion pa haci entrega di tur material nobo cu NO tin 
Seyo Nacional ainda. Dia 23 October 2020 lo tuma luga nos 
siguiente evaluacion, esaki ta caminda e Comision ta bini 
hunto pa pasa riba tur e criterianan necesario pa e producto 
bini na remarca pa e Seyo Nacional di Aruba. 

Ta haci un yamada na e artesanonan pa entrega tur nan 
producto nobo pa mas tarda dia 21 di October 2020 prome cu 
merdia. 













































E proceso di aplicacion ta tuma luga na Departamento di 
Cultura Aruba na Horizontal Building na L.G. Smith Blvd. # 134 
(Prome Piso). Pa esaki mester yena e formulario di aplicacion, 
mester trece un identificacion valido, un pasfoto, como tambe 
un comprobante di adres. Pa mas informacion tocante e Seyo 
Nacional di Artesania y tambe tocante e proceso di aplicacion 
por fabor tuma contacto cu nos via telefon 582-2185. 





Criterianan pa bini na remarca di un Seyo Nacional di Aruba ta: 
+» Mester ta traha na man. (No cu machine, pero cu herment 
manual senciyo) 

* Autentico, Disefio Original. 

* Consistencia den (re-) produccion di disefio y modelo. 

+ Grado di experticio (tradicional) den trahamento di e producto. 
+ E producto mester ta traha na Aruba. 

* Grado di uzo di material local. 

* Grado cu e producto ta refleha tecnicanan di artesania 
tradicional. 





“Artesania ta e ehempel bibo di un homber y un muhe cu balor 
y habilidad, capaz di uni un gran variedad di expresion y recoge 
e sentimento di un pueblo pa medio di nan ofishi”. 

Artesania ta un arte caminda cu creativdad den forma di e arte 
y cultura ta haya bida. Ban sigui enrikece nos productonan 
artesanal local. 


Cultura nos mester bib'e. 

Departamento di Salud Publico: 


UPDATE 6 DI OCTOBER 2020 


Segun resumen di awe por tuma nota cu mas persona ta sigui recupera, un total di 31 persona awe a recupera, 
tin un total di 14 caso nobo di Covid-19, di cual tur ta residente, (“positivity rate” bou residente ta 11%). E total di 
casonan activo a baha cu 17 persona y ta na 434 awe, total di testnan haci ta 308, testnan haci bou di residentenan na 
laboratorio di hospital ta 132 y total di caso di fayecimento relata na Covid-19 ta keda 31. 


Hospital ta informa cu tin un total di 26 persona interna di cual 10 ta den cuido intensivo y 16 ta isola riba piso 
general. 


Ban sigui cuida, Aruba ta conta cubo pa sigui maneha y controla e virus di Covid-19. 







ON tr] 6 DI OCTOBER 2020 


ARUBA 


TOTAL NO RESIDENTE 


CASONAN NOBO 14 14 
ACTIVO 434 427 
RECUPERA 3643 3596 
POSITIVO 4108 4054 
NEGATIVO 29182 - 
GETEST 33290 = 


GETEST NA AIRPORT 14824 = 


MORTO 31 31 


Gobierno di A 

MINISTERIO DI TURISMO, 
SALUBRIDAD PUBLICO 
y DEPORTE 


Aplica distancia social 
di 1.5M na tur momento 


Bisti tapa boca Evita mishi wowo, 


paden di tur lugar, nanishi v boca 
f NQ, 


\ Uza ‘hand 
Laba man cu sanitizer’ cu 


frecuencia għ _ > & 70% alcohol 


4 


Pa mas informaci ishita: www.arubacovid19 





MINISTER CHRIS ROMERO 

Minister Chris Romero riba recoleccion di awa den dam: 


TA SUMAMENTE IMPORTANTE PA HUNTO 
NOS VUDA PRESERVA DAMNAN NA ARUBA 


Recientemente e titular di e Cartera di Sector Primario, sr. 
Chris Romero, a pasa bishita algun dam rond di nos isla pa 
asina mira e cantidad di awa cu a keda acumula despues di e 
vobidanan. Minister Romero a keda sumamente satisfecho di 
por a aprecia e cantidad di awa cu a keda colecta v con ven 
e damnan ta awor. Esaki sigur ta un beneficio grandi pa nos 
cunukeronan principalmente. 


E parti positivo di e coleccion di awa aki ta cu Santa Rosa/ 
DLVV lo por garantisa por lo menos 8 pa 10 luna di awa pa nos 
Cunukeronan cu ta cumpra truck di awa. Pero e beneficio ta 
tambe pa esnan cu ta busca awa cu tanki di 1000 liter pa muha 
nan plantancion of pa criansa di bestia. 


“E ta sumamente gratificante pa mira e beneficionan cu yobida 
ta laga atras pa nos naturalesa y Sector Primario den general. 
Nos tin di pone di nos parti tambe pa conserva y preserva nos 
damnan, pa asina nos cunukeronan y criadornan di bestia 
por sigui eherce nan trabou den beneficio di nos comunidad”, 
tabata palabranan di Minister Romero durante su bishita na 
Dam di Rooi Afo. 











MIRI 


TER DITRA 
COMUNICACION: Y- SECTO! 

DISTRICT297 TA ANFITRION DI WEBINAR 
RIBA E TOPICO RELACIONNAN CU 
REINO HULANDES 


Diahuebs awor, 8 di october pa 12:30 pm, District297 lo tene 
un sesion informativo online cu ta hiba e titulo, “One Kingdom: 
Four Countries”. 


Debatenan encuanto Aruba su posicion den Reino Hulandes 
no ta nada nobo. A causa di un historia compleho di Aruba den 
Reino, no tur ora esaki ta un combersacion facil. Awe, debi na 
e negociacionnan andando cu Hulanda, nos como un pais ta 
den e debate un biaha mas. 


Durante e webinar expertonan riba e tereno lo tene 
combersacion encuanto e constitucion di Reino, islanan BES, 
e posicion di Aruba den Union Europeo v e significacion di bira 
un EU Outermost Region. 


Nos lo scucha di Mildred Schwengle: un miembro di Raad 
van State di Reino Hulandes, Glenn Thodé: ex Gobernador 
di Bonaire, Eddy Paris: representante di Gobierno di Aruba 
na Union Europeo y Dr. Gohar Karapetian: un investigado 
independiente riba e topico Aruba y Union Europeo. 


E webinar ta dirigi na personanan cu ta interesa pa sifia mas 
riba e status legal di islanan ABC y BES den Union Europeo y 
Reino Hulandes. District297 ta spera cu e sesion lo fomenta 
conbersacionnan publico cu bon informacion riba e topico aki. 


Pa registra na e webinar aki, bishita District297 riba medionan 
social. 










Brought to you by: FUTURA 


FOUR COUNTRIES 

MINISTER DI HUSTICIA, SEGURIDAD V MIGRACION 
MINISTER ANDIN BIKKER 

Minister di Husticia durante conferencia di prensa dialuna 


A TRECE DILANTI PUNTONAN DI MANEHO 
CU PARLAMENTO A DUNA SU APROBACION 
FOR DI 2018 BIN ARIBA 


Esakinanta, undata para, unda a avansa y kico a logra. Minister 
Bikker semper ta traha a base di planificacion y ora di bay 
Parlamento ta bay cu e puntonan di salida di maneho caminda 
cu tin presupuesto y presenta esakinan na Parlamento. Tambe 
ta bisa Parlamento cu ta pidi aprobacion pa e presupuesto 
actual y den e nota di splicacion ta splica Parlamento pakico 
ta pidi aprobacion. Den esey a pidi Parlamento aprobacion pa 
reenforsa fronteranan, pa introduci un radar, pa introduci un 
helicopter y pa duna autoridad bek na Cuerpo Policial pa nan 
por controla e ley di admicion y expulsion. 


Tambe pa tin polis mas cerca den pueblo tur caminda visibel 
y por ehempel den area di crucero a introduci un oficina nobo 
special pa polisnan cu ta dedica na proteccion den areanan 
hopi pobla. Tambe nan a haya un training special pa nan por 
haci supervision y proteccion di e area of e pilar mas grandi cu 
ta Aruba su turismo y aña pasa a introduci un oficina central 
den e area crucero. Los di esey tambe a introduci e Mobile 
Command Center cu ta un mobil di KPA cu a staciona na 
diferente caminda den pueblo pa tin miho bista y supervision 
pa e pueblo tin sentido di seguridad. Tambe a introduci un 
sistema PNR, Passenger Name Record. Prome cu un persona 
biaha bin Aruba, ya caba por controla kende nan ta y determina 
si nan ta bon bini na Aruba. E sistema ey a keda introduci na 
luna di Juli. 


Otro punto di salida di maneho di Minister Bikker ta, cu ta bay 
modernisa e leynan. Semper Minister Bikker a splica cu leynan 
ta mescos cu un software di un pais, pasobra practicamente tur 
sector ta reglamenta den un ley. Sea ta constitucion, ordenansa 
of decreto ministerial. Si pensa riba cualkier tema, e ta 
reglamenta den un ley. Por ehempel awor aki ta atendiendo 
cu e crisis di Corona y esaki ta basa riba un calamiteiten 
verordening cu ta un ordenansa. Pa esey ta importante pa keda 
update e leynan. Di parti gobierno a haci un compromiso cu 
pueblo y esaki ta para den programa di gobernacion cu ta bay 





haci un esfuerso maximo pa update Aruba su leynan y esey a 
bin ta haci conhuntamente cu Parlamento. Na 2018 a cambia 
e ley di admision y expulsion, un ley cu tin mas di 11 aña y no 
a conoce un cambio. Algo moderno cu a pone den e ley ta un 
Biometry cu tin un base legal pa reconoce e persona su cara 
cu tecnica moderno. Momento cu a enfrenta e tema di asilo 
y cua ricibi centenares di aplicacion a bin ripara cu Aruba su 
leynan ta outdated. Pa cu esaki a introduci un procedura den 
e toelatingsbesluit articulo 19° bay ariba cu ta completamente 
moderno. E articulo aki ta duna instrumento huridico pa atende 
hopi lihe cu aplicacionnan di asilo. Tambe a cambia e ley pa 
loke ta regarda notarionan unda a pone un base legal pa por 
tin un registro testamentario electronico, pero tambe a amplia 
e cantidad di notarionan cu awor aki por tin shete notario den 
luga di cuater. Entretanto den e procesonan a nombra dos 
notario nobo pa haci e proceso mas lihe si testamentnan tin 
tardansa, particion di bienes y incorporacion di companianan. 
Tur esaki pa yuda stimula Aruba su economia. Siman pasa 
a trata y a haya aprobacion di Parlamento pa e Codigo di 
Cooperacionnan Civil nobo y esaki ta bay drenta na vigor 
entrante prome di Januari 2021. 


Cu e ley aki ta un adelanto enorme pasobra e ta reemplasa 
entre otro e codigo mercantil, Wetboek van Koophandel, cu 
ta un codigo, un ordenansa cu ta data di hopi decada pasa. 
Tur esakinan ta un adelanto enorme. Diamars Minister Bikker 
ta den Parlamento pa trata e codigo nobo di procedemento 
penal cu ta un codigo cu no a conoce cambio practicamente 
desde añanan '96/97. Tur esaki ta sumamente importante pa 
e conoce cambionan y modernisacion. 





nete Wever-Croes 


otra nte! 


— 57 
Diamars 6 October 2020 (ONLINE 





Korps Politie Aruba: 
Altocomisario Sra. Vanessa Kock 


I 





nani 

IMPO 
Pa despedi di colega Alex Boekhoudt na strand politie ariba su 
ultimo dia di trabou, coleganan di strand politie mes a bin cu un 
tremendo idea di haci un Drive By. Sigur nos di leiding a aproba 
esaki y tambe a join e Drive By hunto cu demas otro coleganan 
di diferente departamento, asta coleganan di bombero tambe 
a forma parti di esaki. 








Tempo cu mi a drenta den dienst mi a conoce Alex como 
wachtcommadant. Un persona strit para den su sapato cu a 
gana e carifio di hopi colega den Cuerpo Policial Aruba. E Drive 
By di sorpresa pa Alex tabata un momento special cu sigur a 
touch e di curason. Esaki tabata e momento pa coleganan den 
KPA duna honor, respet y aprecio na Alex. 


Como altocomisario nos ta respeta y gradici Alex mihor 
conoci como e “Buki of e Tata” di Cuerpo Policial Aruba, hopi 4 
bendicion, forsa y salud. Alex ta e generacion cu ta un di e f 

pilarnan importante pa nos organisacion policial. Cu nos bon KA 
Dios sigui guia Alex pa e por gosa su pensioen bon mereci. \ | 
'Buki for dimi curason y di nos tur, nos ta desea Buki tur cos 

bon y semper bo ta welcome na cas serca nos na KPA.” Tabata 7 

e palabra nan di altocomisario Sra. Vanessa Kock. Í Ia HH 















































=== CENSO2020 
== HELP DESK 


Pa cualkier pregunta of pa mas 
informacion tocante Censo2020 


por yama of WhatsApp na: 


524-7444 


Di dialuna pa diadomingo for di 8 or di mainta te cu 8 or 
di anochi 


Tambe por manda nos un e-mail na census2020@cbs.aw 


+ yamada di Setar pa Setar ta gratis 


Pasobra Aruba ta conta riba BO! | 


Li 
Pasobra Aruba ta conta riba BO! 

_ AA 
1 - 24 oktober 
r Ù pe MSF E 
E conteo general di poblacion 


y vivienda ta tuma lugar AWO! 
Participa ta facil: 


1 Subi nos website 
www.census2020.aw 


2 Download e checklist 


3 Yenae cuestionario de Censo 


AA i 
Pasobra Aruba ta conta riba BO! 








GOBIERNO DI 
Zy ji 
_ - E VA p 
/ etz 
DÀ 


Wa 
f | ISLAONLINE 


PA INFORMACION 
CORECTO Y BERDAD 














